Минералогия

Минералогия, од  minera «руда» +  λόγος «учѣня, наука» — наука о минералах, их зложѣню, даностях, физичной штруктурѣ, условиях формованя, указаня ся и перемѣн в природѣ.Прохоров А. М.

 История 
Як окрема наука минералогия сформовала ся в добѣ Ренесанции (Георг Агрикола и др.). Термин минералогия введеный в року 1636 италианскым. ученым Бернардом Цезиусом. Во XVIII. ст. од минералогии ся выокремила кришталография, в XIX. ст. — петрография, в XX. ст. — наука о хосенных копалинах, геохемия, кришталохемия. Основы модерной минералогии заклали Владимир Вернадскый,
Виктор Мордехай Голдшмидт и др.

 Терминология и конарѣ 
Минералогия характерна великов розманитостьов теоретичных и ужитковых напрямох, а тыж богатов системов назв и
номенклатуров. Днесь минералогия хоснуе около 14000 терминох, якыма означать научны поняття. Традично учебный предмет минералогия дѣлять на двѣ векшы части: общу або теоретичну и описову або систематичну (опис минералох). Традичны конарѣ суть:Білецький В. С.
 кришталохемия минералох — штудуе зависимость хемичного зложѣня, кришталичной штруктуры и характеристик минерала;  
 морфология минералох — штудуе форму минералных индивидох, агрегатох и ей звязаность з конштитуциев и генезов минералох;
 генетична минералогия — штудуе зароджѣня, рост, перетворѣня минералох;
 експериментална минералогия — выгледуе способы вырощованя штучных минералох, моделованя процесох минералотворѣня;
 систематична минералогия — описуе минералы в их научной класификации;
 топоминералогия — штудуе просторовы закономѣрности формованя и указаня ся минералох в найдищах, регионах, земной корѣ;
 ужиткова минералогия — описуе практичне хоснованя минералох, способы гледаня и оцѣнкы найдищ, технологии обробкы и переробкы минералох.
Новы конарѣ суть:
 биоминералогия — штудуе перетворѣня минералох при участи живых организмох;
 козмична минералогия — штудуе минералы планет, астероидох, комет, козмичный порох;
 наноминералогия — штудуе объекты нанорозмѣрной величины, надмолекуларны формы: ниткы, цѣвкы,кулѣ, шпиралы.

 Жерела и одказы 
 Білецький В. С.  (ред.):  Мала гірнича енциклопедія. В 3 т. — Донецьк: Донбас, 2007  Том 2.    
 Прохоров А. М. (гл. ред.): Большой энциклопедический словарь — Москва: Советская энциклопедия, 1993. — 1630 с.   

 Референции 

Катеґорія:Минералогия